b'\n_START_ARTICLE_\nVahid! Vahid!\n_START_SECTION_\nSisu\n_START_PARAGRAPH_\nAnkh-Morporki \xc3\xb6\xc3\xb6vahtkonna \xc3\xbclemal kapten Samuel Vimesil on rasked ajad, kuna keegi muudab \xc3\xb6\xc3\xb6sel linnas liikuvaid kodanikke millekski s\xc3\xb6ek\xc3\xbcpsise sarnaseks. Vimes ja ta alluvad, seersant Colon ja kapral Nobbs, asuvad otsima 70 jala (21 m) pikkust lohet, kes ilmub eikuskilt ja kaob eikuhugi ning k\xc3\xbclvab linnas paanikat. Lohet otsides peavad nad arvestama ka k\xc3\xb5igi Ankh-Morporki salaseltsidega, hullumeelsete lohekasvatajatega ja v\xc3\xb5lukunstiga. Lisaks k\xc3\xbclvab segadust vahtkonna uusim liige, p\xc3\xa4kapikkude kasupoeg Porgand Rauaavastajasson, kes oma esimesel t\xc3\xb6\xc3\xb6p\xc3\xa4eval arreteerib legaalse Varaste Gildi juhi ja kakleb \xc3\xbcksinda k\xc3\xb5rtsi massikakluses ning v\xc3\xb5idab.'